**TÁJÉKOZTATÓ**KOLLÉGIUMI FÉRŐHELY ELFOGLALÁSHOZ

**A KOLLÉGIUMI BEIRATKOZÁS, BEKÖLTÖZÉS RENDJE:
2022.Augusztus 31. (szerda)**

**13 órától tartjuk a Kollégiumi Szülői Szervezet értekezletét, utána kb.14:00 órától 19 óráig kerül sor a beiratkozásra.**

**Kiskorú tanuló beiratkozásánál a törvényes képviselőnek (szülő, gyám) is jelen kell lennie!**

***A nyári szünetben felmerülő esetleges változásokról (a tanuló későbbi beköltözése, férőhely lemondása, adataiban történő változás stb.) írásos értesítést kérünk e-mailben vagy levélben! Amennyiben a tanuló 2022. augusztus 31. szerdán, nem költözik be a kollé­giumba, vagy ez ügyben legkésőbb szeptember 1-én éjfélig írásban (e-mail) nem veszi fel a kapcsolatot a kollégiummal, a férőhely igénylését tárgytalannak tekintjük!***

**A beköltözéshez (a férőhely elfoglalásához), feltétlenül szükséges:**

1. **igazolás** (nappali tagozatos tanulói jogviszonyról)középfokú **kollégiumi férőhely-igényléshez**
2. **Az egészségügyi igazolás, a helyszínen történik, ahol a szülő (nagykorú tanuló) nyilatkozatot tölt ki, hogy egészségesen költözik be a kollégiumba.**
3. személyi okmányok: személyi igazolvány (vagy útlevél), lakcímkártya, oktatási azonosító kártya, TAJ kártya
4. **két darab** 4 x 4 cm-es hagyományos igazolványkép
5. **300 Ft** a kollégiumi kimenő könyvre
6. az év végi bizonyítvány fénymásolata (akik már érettségiztek, azoktól érettségi bizonyítvány)
7. az étkezés befizetésénél a díjkedvezményre jogosító önkormányzati vagy hatósági igazolás fénymásolata / - ha nincs ilyen, akkor csak teljes árú étkezés vehető igénybe /
8. **1 500 Ft** belépőkártya használati díjra
9. Kollégiumi Szülői Szervezet számára **10 000 Ft** támogatása diákjóléti, kisebb karbantartási és szabadidős, kulturális programok finanszírozására
10. 2 darab ágytakaró, mellyel napközben megvédi ágyneműjét a koszolódástól, ill. közvetlenül a lepedő alá.

**A felsoroltak megléte nélkül NEM foglalható el kollégiumi szállás!**

**Beköltözéskor a következőket kérjük még hozni:**

1. legalább 4db vállfa
2. 1 db **lakat** /kulcsokkal/ a szekrény bezárásához,
3. évszaknak megfelelő öltözet, és alkalmi (ünnepi) öltözék az ünnepek miatt
4. tanuláshoz szükséges felszerelések, mappák, tartók (golyóstoll, ceruza, füzet stb.),
5. egy váltás lepedő, nagypárna-huzat, paplanhuzat, pléd, illetve egy másik pléd az ágy letakarásához,
6. törölköző, tisztálkodó eszközök, toalettpapír, szemeteszsák, cipőtisztító eszközök, takarításhoz villeda, mosogató szer
7. hálóruházat, szobapapucs
8. olvasólámpa, hosszabbító
9. sportfelszerelés
10. közös hűtők használatához fedeles, műanyag ételtároló doboz, étkezéshez tálca, tányér, evőeszközök
11. minimális edény, ha főzni, vagy sütni szeretne

A leírtaknál jelentősen több ruhaneműt, eszközt nem tudunk elhelyezni.

**Kollégiumi napirend:**

( teljes tájékoztatást kapnak a tanulók a csoportvezetőjüktől az első nap, az aktuális Házirendről )

Ébresztő: 06.30-kor

Reggeli: 6:30-tól 8:00-ig

Ebéd: 12.00-tól 15.30-ig, pénteken: 14.30-ig

Szabad foglalkozás, kimenő: 16.00-ig (nagykorúaknak 21.00-ig, engedéllyel)

Kötelező tanulás (szilencium): 16.00-tól 18.00-ig

Vacsora: 17.30-tól 19:00-ig

Pót tanulószoba 19.30-tól 20.30-ig

Szakkör, sport, korrepetálás: 19.00-tól 21.00-ig

Lámpaoltás: 22.00-kor.

A kollégium napirendjétől való bármilyen eltérés kizárólag a kollégiumvezető írásos engedélyével lehetséges!

**A diákok feladata többek között:**

**Kiemelten fontos, hogy maguknak kell takarítani a szobájukat és folyamatosan rendet tartani a környezetükben!**

* a hálószobák, teakonyhák takarítása, folyamatos napi rendszerességű tisztán tartása, rendeltetésszerű használata, ( ebben az időszakban kiemelten fontosnak tartjuk!)
* a Napirend és a Házirend előírásainak betartása
* a tanuló- és csoportfoglalkozásokon történő kötelező részvétel
* a kollégium közösségi életében való aktív részvétel, a közösségi együttélés szabályainak betartása
* a szobákban csak korlátozott tárolási lehetőség van, így egyszerre ne hozzanak be sok ruhát, holmit

**Kiemelten fontosnak tartjuk
a tanuláshoz, a szabadidő kulturált eltöltéséhez és a pihenéshez való jog biztosítását!**

**Felelősségre vonást, kártérítést vagy a kollégiumi tagsági viszony megszüntetését vonhatja maga után:**

* a Házirend, Napirend súlyos megsértése, szándékos rongálás, verekedés, testi sértés,
* tiltott, vagy riadalmat okozó eszközök tárolása / használata; a házirendben tiltott dolgok fogyasztása, terjesztése, tárolása,
* a kollégium épületében vagy udvarán történő dohányzás, beleértve az elektromos cigaretta használatát is.

Szándékos rongálás során okozott kárt a tanuló vagy törvényes képviselője megtéríteni köteles!

**Étkezéssel kapcsolatos friss információkat talál, az alábbi címen:**

kollegium.szily.hu

* étkezés a kollégiumban ( aktualizálás megtörtént )

Étkezés megrendelés: szily.etkezes@gmail.com

Budapest, 2022. július.07.

|  |  |
| --- | --- |
|  | Horváth Henriettkollégiumvezető |